MAP
MAP er en forkortelse for Modificeret Atmosfære Pakning. MAP betegner pakning af fødevarer, farmaceutiske produkter, kosmetik og lignende i gasblandinger. Formålet er at forhindre eller mindske fordærv eller anden nedbrydning af produkterne, som kan fremkomme gennem vækst af mikroorganismer eller ved kemiske processer som oxidation. MAP bruges ofte som synonym for gaspakning.